Marta Steinsvik ble født Marta Tonstad 23. mars 1877 i Bakke (Flekkefjord). Faren Torkell Tonstad var født i Sirdal og var lærer i Flekkefjord da Marta ble født. Moren Ingeborg Haugann var også fra Tonstad, og begge var av gamle bondeætter. Torkell Tonstad eide gården Skjeggestad i Bakke sogn ved Flekkefjord, der familien bodde til Marta var tre år gammel. Marta vokste for det meste opp i Mandal.